ΓΡΑΠΤΗ ΕΡΩΤΗΣΗ E-2631/97 υποβολή: Roberta Angelilli (NI) προς την Επιτροπή (1 Σεπτεμβρίου 1997)

Θέμα: Πώληση γάλακτος σε σκόνη από την ελβετική πολυεθνική Nestlθ στις χώρες του τρίτου κόσμου

Σύμφωνα με πρόσφατες στατιστικές η ελβετική πολυεθνική Nestlθ είναι μια από τις σημαντικότερες παγκοσμίως εταιρείες στον τομέα γεωργικών προϊόντων διατροφής: υπολογίζεται ότι είναι παρούσα σε 66 χώρες με πάνω από 500 εργοστάσια, 200.000 εργαζόμενους και κύκλο εργασιών που κυμαίνεται στις 70.000 δισεκατομμύρια λιρέττες το χρόνο. Συμπεραίνεται, επίσης, ότι η Nestlθ πραγματοποιεί το 25% των πωλήσεών της στις χώρες του νοτίου ημισφαιρίου και ελέγχει το 35% με 50% της παγκόσμιας αγοράς παιδικών τροφών 7 φαίνεται επιπλέον, ότι λόγω της εφαρμογής αδίστακτων, κατά το μάλλον ή ήττον, τεχνικών εμπορικής στρατηγικής έχει συχνά παραβιάσει το Διεθνή Κώδικα που κατάρτισαν η UNICEF και η Παγκόσμια Οργάνωση Υγείας και ενέκρινε το 1981 η World Health Assembly για να προστατεύσει την υγεία των βρεφών.

Πρόσφατες μελέτες της Π.Ο.Υ. αντικρούουν, πράγματι, την πληροφόρηση που παρέχει η Nestlθ όσον αφορά τον τεχνητό θηλασμό, και υπολογίζεται ότι πάνω από 4000 βρέφη στο νότιο ημισφαίριο θα μπορούσαν να διαφύγουν κάθε μέρα το θάνατο λόγω ασθενειών και υποσιτισμού, αν θηλάζονταν από τη μητέρα τους και όχι με γάλα σε σκόνη: παρόλα αυτά η Nestlθ φαίνεται ότι εξακολουθεί να παραβιάζει τον προαναφερθέντα Κώδικα προκειμένου να διατηρήσει τη θέση που κατέχει στην παγκόσμια αγορά όσον αφορά τις πωλήσεις γάλακτος σε σκόνη για βρέφη. Με βάση τα ανωτέρω μπορεί η Επιτροπή να με πληροφορήσει:

1. εάν γνωρίζει τα γεγονότα;

2. εάν ναι, επέκριναν ποτέ τα ευρωπαϊκά θεσμικά όργανα τη συμπεριφορά της Nestlθ ή άλλων μεγάλων εταιρειών σε ανάλογες περιπτώσεις;

3. εάν είναι σε θέση να επιβεβαιώσει την ύπαρξη μελετών ή εκθέσεων της Π.Ο.Υ. για τις αρνητικές επιπτώσεις του τεχνητού θηλασμού;

4. ποιά μέσα ελέγχου υπάρχουν σε ευρωπαϊκό επίπεδο για την εμπορική δραστηριότητα πολυεθνικών κολοσσών όπως η Nestlθ;

5. μπορεί η Επιτροπή να αναλύσει λεπτομερώς τη θέση της επί του θέματος;

Απάντηση του κ.Bangemann εξ ονόματος της Επιτροπής (25 Σεπτεμβρίου 1997)

Γενικά, η υπεροχή του μητρικού θηλασμού είναι αναγνωρισμένη και πρέπει να προωθείται δραστήρια στην κοινότητα. Ωστόσο, όταν οι μητέρες δεν θηλάζουν, ή το κάνουν εν μέρει, υπάρχει νόμιμη αγορά για υποκατάστατα του μητρικού γάλακτος (παρασκευάσματα για βρέφη). Η κοινοτική νομοθεσία βασίζεται επί αυτών των αρχών.

Η οδηγία 91/321/ΕΟΚ ((ΕΕ L 175 της 4.7.1991 )), όπως τροποποιήθηκε από την οδηγία 96/4/ΕΚ για τα παρασκευάσματα για βρέφη και τα παρασκευάσματα δεύτερης βρεφικής ηλικίας ((EE L 49 της 28.2.1996 )) ρυθμίζει τις απαιτήσεις ως προς τη σύνθεση, καθώς και τις πρακτικές εμπορίας για τα προϊόντα αυτά εντός της Κοινότητας. Η εφαρμογή των κανόνων αυτών στα κράτη μέλη αποτελεί ευθύνη των εθνικών αρχών.

Η Κοινότητα, για προφανείς λόγους, δεν μπορεί να εγκρίνει νομοθεσία πέραν των εδαφικών της ορίων σχετικά με τις πρακτικές εμπορίας σε τρίτες χώρες για τα προϊόντα αυτά. Ψήφισμα του Συμβουλίου για την εμπορία υποκαταστάτων μητρικού γάλακτος σε τρίτες χώρες από κατασκευαστές εγκατεστημένων στην Κοινότητα ((EE C 172 της 8.7.1992 )) ενθαρρύνει την συμμόρφωση με τον κώδικα του παγκόσμιου οργανισμού υγείας (WHO) και προσφέρεται να εξετάσει τυχόν παράπονα ή επικρίσεις όσον αφορά τις πρακτικές εμπορίας των κατασκευαστών που είναι εγκατεστημένοι στην Κοινότητα, τα οποία κοινοποιούνται από τις αρχές των τρίτων χωρών. Μέχρι στιγμής, δεν έχουν παραληφθεί τέτοιου είδους παράπονα ή επικρίσεις.